Juhoamerická ragbyová konfederácia

Juhoamerická ragbyová konfederácia (skr. CONSURConfederación Sudamericana de Rugby) je juhoamerická športová konfederácia, ktorá združuje ragbyové zväzy juhoamerických a niektorých stredoamerických štátov. Vznikla v roku 1989 a sídli v Montevideu, v Uruguaji. Momentálne (2012) združuje 12 národných ragbyových zväzov a na jej čele stojí Argentínčan Ricardo Paganini. CONSUR je členom Medzinárodnej ragbyovej federácie (IRB). 

Niektoré členské zväzy CONSUR ako Kostarika, Guatemala, Salvádor a Ekvádor nie sú členom IRB, resp. čakajú na členstvo. Niektoré štáty majú strešnú ragbyovú federáciu ako Bolívia alebo Francúzska Guyana, ale nie sú členom CONSUR, v niektorých štátoch ako Surinam či Falklandy sa ragby hrá, ale zatiaľ (2012) nemajú národnú federáciu.

Dejiny 
CONSUR bola založená 14. októbra 1989 v Montevideu piatymi štátmi: Argentína, Brazília, Čile, Paraguaj a Uruguaj. Ale už v roku 1951 vznikla prvá juhoamerická súťaž, Majstrovstvá Južnej Ameriky, ktorá má v súčasnosti aj B divíziu.

Členské federácie 

Ostatné juhoamerické federácie:

Podujatia 
15-kové ragby:
 Majstrovstvá Južnej Ameriky
 Majstrovstvá Južnej Ameriky juniorov
 Juhoamerické majstrovstvá klubov
 kvalifikácia na Majstrovstvá sveta

7-kové ragby:
 Majstrovstvá CONSUR 7s (muži aj ženy)

Pozri aj 
 Ragbyová asociácia Severnej Ameriky a Karibiku

Referencie

Externé odkazy 
 Oficiálna stránka CONSUR 

Ragby
Medzinárodné ragbyové organizácie
Organizácie založené v 1989